
ДО
ОБЩИНСКИ  СЪВЕТ 
ГРАД БУРГАС
Д О К Л А Д Н А     З А П И С К А

ОТ
ДИАНА САВАТЕВА – ЗАМ.-КМЕТ НА ОБЩИНА БУРГАС
  ОТНОСНО: Приемане на Правилник за изменение и допълнение на Правилника за условията, реда и критериите за предоставяне на финансови средства за съфинансиране на културни проекти на територията на Община Бургас, приет с решение на Общински съвет – Бургас по т.24, Протокол № 26/23.07.2013 г.; изменен и допълнен: по т.28, Протокол № 27/24.09.2013 г.; по т.13, Протокол №7/26.01.2016 г.; по т.3, Протокол №24/28.02.2017 г.; по т.6, Протокол №26/25.04.2017 г.; по т.6 от Протокол №16/24.11.2020г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В изпълнение на чл. 10, ал.2, във връзка с чл. 11 и §14 от ПЗР на Правилника, в срок до 01.05.2021г. общинска администрация трябва да въведе електронна система за подаване на заявления и документи за финансиране на проектни предложения, за да стане възможно преминаването от хартиен към електронен вариант на кандидатстване. Нейното реализиране е предвидено за втората сесия през 2021 година на сайта на Общински съвет - Бургас.

От края на 2020г. Община Бургас работи по създаване на актуализиран модел за разпределяне на конкурсен принцип на средства за създаване на съвременно културно съдържание като се осъвремени действащата в момента нормативна база, а именно Правилника за условията, реда и критериите за предоставяне на финансови средства за съфинансиране на културни проекти на територията на Община Бургас. Предстои изменение на настоящия правилник като бъде създаден Общински фонд „Култура“, който да разшири възможностите за финансиране на културни проекти на територията на общината, като  се вземат предвид особеностите на бургаската културна общност и добрите практики, наложени в различни български общини. 

Предвид предстоящите промени, създаването на електронна система за кандидатстване на базата на действащия правилник няма да отговаря на по-късен етап на нуждите и възможностите за обслужване и функциониране на бъдещия Общински фонд „Култура“. Целта на предлаганото изменението е да се избегне създаването на софтуерен продукт, който няма да може да покрие по-високите изисквания към него с въвеждането на Общински фонд „Култура“ и шест месеца по-късно той да трябва да бъде преработван, за да отговори на функционирането на фонда.

 При създаването на Общински фонд „Култура“ от Общински съвет – Бургас, Община Бургас ще възложи изработването на електронната система за кандидатстване на база заложените реалните компоненти в правилника.

Предвидените изменения и допълнения на Правилника не изисква допълнителни  финансови средства, а целят да оптимизират използването на финансовия ресурс отделен за създаване на софтуерния продукт за електронната система.

Предлаганият проект на Правилник за изменение и допълнение на Правилника за условията, реда и критериите за предоставяне на финансови средства за съфинансиране на културни проекти на територията на Община Бургас е в съответствие с европейското  законодателство – Европейската харта за местно самоуправление. Те не противоречат на норми от по-висока йерархия и на европейското законодателство.  
В съответствие с разпоредбата на чл. 26, ал. 4, предложение второ от ЗНА, предложеният проект е публикуван на интернет страниците на Община Бургас и на портала за обществени консултации за период от 14 дни, с цел предоставяне възможност на заинтересованите страни да получат предварителна информация за предложения проект и да направят своите предложения. В предоставения срок не са постъпили предложения по проекта.
Предвид изложеното и на основание чл. 21, ал. 1, т. 23, във вр. с ал. 2 от ЗМСМА, предлагам на Общински съвет - Бургас да вземе следното
Р Е Ш Е Н И Е: 
Приема Правилника за условията, реда и критериите за предоставяне на финансови средства за съфинансиране на културни проекти на територията на Община Бургас, приет с Решение на Общински съвет – Бургас по т.24, Протокол № 26/23.07.2013 г.; изменен и допълнен: по т.28, Протокол № 27/24.09.2013 г.; по т.13, Протокол №7/26.01.2016 г.; по т.3, Протокол №24/28.02.2017 г.; по т.6, Протокол №26/25.04.2017 г.; по т.6 от Протокол №16/24.11.2020г., като следва: 
§1. В §14 от Преходните и заключителни разпоредби се правят следните изменения и допълнения, като разпоредбата придобива следното съдържание: 

§14. Разпоредбата на чл. 11 влиза в сила от 04.01.2022г. 
Приложение: Проект на правилник, мотиви, извадка от сайта на Община Бургас и портала за обществени консултации. 
С уважение,
ДИАНА САВАТЕВА
Зам.-кмет „Култура, туризъм и спорт“

